Държавен вестник, бр. 112, 2001 г., стр. 43

Б Р О Й  112
Д Ъ Р Ж А В Е Н   В Е С Т Н И К
С Т Р .  43
ПОСТАНОВЛЕНИЕ № 295
ОТ 20 ДЕКЕМВРИ 2001 Г.
за определяне на групите пътници, ползващи
право на безплатни и с намалени цени пътува-
ния при превоз с железопътен транспорт, и за
определяне размера на намалението
МИНИСТЕРСКИЯТ СЪВЕТ
П О С Т А Н О В И :
Чл. 1. Многодетните майки имат право на
безплатно пътуване—веднъж в годината с же-
лезопътен транспорт в страната—отиване и
връщане, по свободно избран маршрут, регла-
ментирано с чл. 18 и чл. 20, ал. 1 от Правилника
за прилагане на Закона за социално подпомага-
не, приет с Постановление № 243 на Министер-
ския съвет от 1998 г. (ДВ, бр. 133 от 1998 г.).
Чл. 2. Инвалидите с определена първа или
втора група инвалидност, военноинвалидите и
децата с тежки телесни и душевни увреждания
имат право на безплатно пътуване—два пъти в
годината с железопътен транспорт в страната—
отиване и връщане, по свободно избран марш-
рут, регламентирано с чл. 19 и чл. 20, ал. 1 от
Правилника за прилагане на Закона за социал-
но подпомагане.
Чл. 3. (1) Ветераните от войните имат право
на безплатно пътуване с железопътен транспорт,
както следва:
1. неограничен брой пътувания в границите
на областта, в която живеят, утвърдени с Указ
№ 1 на Президента на Република България от
1999 г. (ДВ, бр. 2 от 1999 г.);
2. пътуване веднъж годишно в страната, а
носителите на “Орден за храброст”—три пъти
годишно—отиване и връщане, по свободно из-
бран маршрут.
(2) Правата по ал. 1 са регламентирани в
Закона за ветераните от войните.
(3) Пътуванията на ветераните в границите
на областта, в която живеят, се извършват сре-
щу специално издадена карта за безплатно пъ-
туване на ветеран от войните.
(4) Картата по ал. 3 съдържа следните данни:
1. име на ползвателя;
2. единен граждански номер на ползвателя;
3. номер на удостоверението, издадено от
Централния военен архив при Министерството
на отбраната;
4. наименование на областта по местоживе-
ене на ползвателя.
(5) Картата по ал. 3 е без снимка и важи след
представяне на документ за самоличност и на
удостоверението по ал. 4, т. 3.
(6) Пътуванията на ветераните в страната се
извършват срещу издаден кредитен бланков
билет за безплатно пътуване, в който се впис-
ват началната и крайната гара по маршрута на
пътуването и номерът на удостоверението по
ал. 4, т. 3. В удостоверението по ал. 4, т. 3 се
вписват датата, маршрутът на пътуването и
номерът на кредитния бланков билет.
Чл. 4. Гражданите на възраст над 60 годи-
ни—за мъжете, и над 55 години—за жените, и
учащите се редовно обучение на възраст под 26
години имат право на 50 на сто намаление от
определената цена за превоз на пътници при
пътувания с железопътен транспорт, което се
ползва срещу представяне на документ за само-
личност, а за учащите се—и удостоверение от
съответното учебно заведение.
Чл. 5. Учащите се редовно обучение имат
право на пътуване с железопътен транспорт в
страната със 75 на сто намаление от определе-
ната цена за превоз на пътници, когато извър-
шват групови пътувания, организирани от учеб-
ното заведение по реда на Постановление №169
на Министерския съвет от 1975 г. (ДВ, бр. 5 от
1976 г.) и Постановление № 27 на Министерс-
кия съвет от 1982 г. (ДВ, бр. 56 от 1982 г.).
Чл. 6. Пътуванията на лицата по чл. 1, 2 и 5
се извършват срещу представяне на бланкови
билети за пътуване, издадени от железопътния
превозвач.
Чл. 7. Предоставените права за безплатни и
с намалени цени пътувания могат да се ползват
само при извършване на превози с пътнически
и/или бързи влакове втори клас. При ползване
на превоз от по-висока категория лицето запла-
ща разликата в цената по условията на тарифа-
та на превозвача за превоз на пътници.
Чл. 8. Компенсирането на намалените при-
ходи на превозвачите, осъществяващи общест-
вена превозна услуга, от безплатни или с нама-
лени цени пътувания на определените с поста-
новлението групи пътници се извършва със
средства от държавния бюджет до размер, оп-
ределен за тази цел със Закона за държавния
бюджет за съответната година.
Преходни и заключителни разпоредби
§ 1. Средствата за компенсиране на намале-
ните приходи на превозвачите, осъществяващи
обществена превозна услуга, през 2002 г. се оси-
гуряват в рамките на предвидените в държав-
ния бюджет за Национална компания “Българ-
ски държавни железници” субсидии за текуща
дейност и компенсации за безплатни и по нама-
лени цени пътувания, като при необходимост
министърът на финансите в съответствие с чл. 34
от Закона за устройството на държавния бю-
джет може да извърши взаимнокомпенсирани
промени между елементите на бюджетната
класификация и между бюджетите на съответ-
ните първостепенни разпоредители, извършва-
щи трансфер на тези средства, съобразно функ-
ционалната им компетентност.
§ 2. Постановлението се приема на основа-
ние чл. 52 от Закона за железопътния транспорт.
§ 3. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
73111